༈ ད་ནི་མངོན་པར་རྟོགས་པ་དེ་དག་གི་རྣམ་པར་ངེས་པ་བཤད་པར་བྱ་སྟེ། ཁོ་བོས་ཇི་
སྐད་བཤད་པ་དེ་ལྟར་ནི་སློབ་དཔོན་གྱི་གཞུང་ལས། ཇི་སྐད་དུ། དེ་ལ་དང་པོ་རྣལ་འབྱོར་པ་
དད་པ་དང༌། ཐོས་པ་ལ་སོགས་པས་ཆོས་ཐམས་ཅད་སྒྱུ་མ་ལྟ་བུ་དང༌། ནམ་མཁའ་ཡོངས་སུ་
ཤེས་པ་སྙིང་རྗེ་དང་ལྡན་པ། སྦྱིན་པ་དང་བྱམས་པ་ལ་སོགས་གོམས་པར་བྱས་ལ། འཇིག་
རྟེན་གྱི་ཆོས་བརྒྱད་ཀྱིས་མ་གོས་པ། བླ་མ་རྗེ་བཙུན་ཡང་དག་པར་མཉེས་པར་བྱ་བ་སྔོན་དུ་
སོང་བས། དཔལ་བདེ་མཆོག་གི་རྒྱུད་ལས་གསུངས་པའི་ཆོ་ག་བཞིན་དུ་དཀྱིལ་འཁོར་དུ་
ཞུགས་པ་རིམ་པ་བཞིན་དུ་དབང་བསྐུར་ཞིང་རྗེས་སུ་གནང་བ་དང་དམ་ཚིག་ཐོབ་པ། བླ་མ་
དང་འདོད་པའི་ལྷ་ལ་ཐ་མི་དད་པར་འཛིན་པའི་བློ་ཅན། སྤྱོད་པ་དང་བརྟུལ་ཞུགས་དང་ལྡན་
པས་དུར་ཁྲོད་ལ་སོགས་པ་ཡིད་དང་རྗེས་སུ་མཐུན་པའི་གནས་སུ་སྣ་ཚོགས་རྡོ་རྗེའི་གདན་ལ་
ལེགས་པར་འདུག་པས་བདུད་རྩིའི་རིལ་བུ་ལ་ཡི་གེ་གསུམ་བཟླས་པས་ཁ་དག་པ་ལ་སོགས་
པ་བྱས་ནས། སེམས་ཅན་ཐམས་ཅད་ལ་ཕན་པ་དང་བདེ་བའི་ཕྱིར་བདག་དཔལ་རྡོ་རྗེ་ཧེ་རུ་ཀ་
ཉིད་དུ་གྱུར་པར་བྱའོ་སྙམ་པའི་བསམ་པ་བརྟན་པོས་རང་གི་སྙིང་ཁར་རཾ་ལས་བྱུང་བའི་ཉི་མའི་
དཀྱིལ་འཁོར་གྱི་སྟེང་དུ་རང་གི་ལྷའི་ས་བོན་འོད་ཟེར་ཁ་དོག་རྣམ་པ་ལྔ་ཀུན་ནས་རབ་ཏུ་འཕྲོ་
བ་བསམ་པར་བྱའོ། །དེའི་འོད་ཟེར་གྱི་སྣང་བས་རང་གི་ལུས་ཀྱི་ནང་ནས་བ་སྤུའི་རྩེ་མོའི་བར་
ཁྱབ་པར་བྱས་པས་བདག་ཉིད་འདོད་པའི་ལྷའི་ངོ་བོར་གྱུར་པར་ང་རྒྱལ་བྱ་ཞིང་། དེ་ལས་འོད་
ཟེར་གྱི་ཚོགས་བ་སྤུའི་བུ་ག་ནས་འཕྲོས་པས། དཔལ་བདེ་མཆོག་འཁོར་ལོ་རིགས་དྲུག་གང་
འདོད་པའི་དཀྱིལ་འཁོར་གྱི་འཁོར་ལོ་ལྷ་བཅུ་བཞི་པའི་བདག་ཉིད་སྤྲོ་བ་དང་། བསྡུ་བའི་སྐུ་
རིན་པོ་ཆེ་སྣ་ཚོགས་པ་ལས་གྲུབ་པའི་ཁང་པ་བརྩེགས་མ་དང་བཅས་པ་དུར་ཁྲོད་བརྒྱད་ཀྱིས་
-257-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བསྐོར་བ། ཤར་ཕྱོགས་ཀྱི་དུར་ཁྲོད་དབང་པོའི་མདུན་ན་བླ་མ་སེངྒེའི་ཁྲི་རིན་པོ་ཆེ་སྣ་ཚོགས་
པས་སྤྲས་པའི་སྟེང་ན་གསེར་གྱི་པདྨ་ཁ་བྱེ་བ་ལ་རྡོ་རྗེ་སེམས་དཔའ་ལྟར་འགྱིང་བག་ཏུ་རྒྱན་
ཐམས་ཅད་ཀྱིས་བརྒྱན་ནས་བཞུགས་པ་སྣང་བར་གྱུར་པ་གསལ་བར་བལྟས་ལ། དེ་ནས་རང་
གི་ལུས་དུ་མ་སྣ་ཚོགས་པར་སྤྲུལ་ལ། བདག་བླ་མ་རྡོ་རྗེ་འཆང་ཆེན་པོ་ལ་ཕྱག་འཚལ་ལོ། །
བདག་བཅོམ་འདས་དཔལ་འཁོར་ལོ་བདེ་མཆོག་གི་ལྷ་ཚོགས་ལ་ཕྱག་འཚལ་ལོ།
སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །སེམས་ཅན་ཐམས་
ཅད་རྫོགས་པའི་སངས་རྒྱས་ཐོབ་པར་བྱ་བའི་ཕྱིར། ལུས་འདི་དག་དབུལ་བར་བགྱིའོ་ཞེས་
།བདག་
བྱའོ། །
དེ་ནས་དེ་དག་ལ་རང་གི་སྙིང་ཁའི་ས་བོན་ལས་བྱུང་བའི་པི་ཝང་ལ་སོགས་པ་མཆོད་
པའི་ལྷ་མོ་བཅུ་དྲུག་དང༌། མ་ཏང་གི་ལ་སོགས་པ་བཞིའི་ཚོགས་ཀྱིས་ཕྱི་ནང་གསང་བའི་
མཆོད་པ་རྣམས་ཀྱིས་ཡང་དག་པར་མཆོད་པར་བྱ་སྟེ། པི་ཝང་གླིང་བུ་རྫ་རྔ་རྔ་ཆེན་དང༌། །སྔོན་
མོ་སེར་མོ་དམར་མོ་ལྗང་གུ་རྣམས། །དང་པོའི་ཕྱག་གཉིས་རང་རྟགས་ཕྱག་མཚན་ཅན། །དེ་
དག་མཐའ་གཉིས་རྡོ་རྗེ་དྲིལ་བུ་འཛིན། །བཞད་མ་སྒེག་མོ་གླུ་མ་གར་མ་རྣམས། །དམར་སྐྱ་
སྔོན་མོ་སེར་མོ་ལྗང་གུ་སྟེ། །དང་པོའི་ཕྱག་གཉིས་རང་རང་རྟགས་མཚན་ལྡན། །གཡོན་མཐའ་
ཐོད་པ་ཁ་ཊཾ་ཅང་ཏེའུ་གཡས། །མེ་ཏོག་བདུག་སྤོས་སྣང་གསལ་དྲི་ཆབ་མ། །དཀར་མོ་མཐིང་
དམར་དམར་སེར་དཀར་པོ་རྣམས། །གཡོན་གཉིས་ཐོད་པ་ཁ་ཊཱཾ་གཡས་དང་པོ། །རང་མིང་
རྗེས་མཐུན་གཉིས་པ་ཅང་ཏེའུ་འཛིན། །གཟུགས་མ་རོ་མ་རེག་མཆོག་མ་རྣམས་དང༌། །དཀར་
མོ་དམར་མོ་ལྗང་གུ་དམར་མོ་སྟེ། །གཡོན་གཡས་མཐའ་འདི་རྣམས་ནི་གོང་དང་མཚུངས། །
གཡས་ཀྱི་དང་པོ་རང་མིང་མཐུན་རྟགས་ཅན། །ཀུན་ཀྱང་ཞལ་གཅིག་ཕྱག་བཞི་མ་ལ་སྒེག།
ལང་ཚོ་གཡོན་པ་རོལ་ཅིང་འགྱིང་བག་ཅན། །རིན་ཆེན་རྒྱན་ལྡན་དར་གྱིས་རབ་ཏུ་མཛེས། །
-258-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་མངོན་དཀྱིལ་སོགས་བཞུགས། ༥༩༽
དཔག་མེད་རང་སྔགས་བརྗོད་ཅིང་མགོན་པོ་བརྗོད། །ཨོཾ་ཨཱཿབཛྲ་བི་ཎེ་ཧཱུཾ། ཨོཾ་ཨཱཿབཛྲ་བཾ་སེ་
ཧཱུཾ། ཨོྃ་ཨཱཿབཛྲ་མུ་ར་ཛེ་ཧཱུཾ། ཨོཾ་ཨཱཿབཛྲ་མུ་ཀུན་དེ་ཧཱུཾ། ཨོཾ་ཨཱཿབཛྲ་ཧཱ་སྱེ་ཧཱུཾ། ཨོཾ་ཨཱཿབཛྲ་ལཱ་སྱེ་
ཧཱུྃ། ཨོཾ་ཨཱཿབཛྲ་གིར་ཏེ་ཧཱུཾ། ཨོཾ་ཨཱཿབཛྲ་ནིར་ཏེ་ཧཱུཾ། ཨོཾ་ཨཿབཛྲ་པུཥྤ་ཧཱུཾ། ཨོཾ་ཨཱཿབཛྲ་དྷུཔྤེ་ཧཱུྃ། ཨཽ་
ཨཱཿབཛྲ་དྭི་པེ་ཧཱུཾ། ཨོཾ་ཨཱཿབཛྲ་གན་དྷེ་ཧཱུཾ། ཨོཾཨོྃ་ཨཱ་བཛྲ་ཨ་དར་ཤེ་ཧཱུཾ། ཨོཾ་ཨཱཿབཛྲ་ར་སྱེ་ཧཱུཾ། ཨོྃ
ཨཱཿབཛྲ་དྷརྨེ་ཧཱུཾ། ཞེས་བྱ་བའོ། །མ་ཏང་ཌོ་བི་ར་ཛ་པུཀྐ་སི། འོག་ནས་འཆད་བཞིན་རང་རང་
ཞལ་སོགས་ལྡན། །རུས་པའི་རྒྱན་ཅན་ཐོད་པ་བདུད་རྩིས་བཀང༌། །བརྗོད་པ་མེད་པར་འདྲེན་
པ་འཁོར་བཅས་མཆོད། །རྗེ་བཙུན་ཉིད་ཕྱག་རྒྱ་དང་སྙོམས་པར་ཞུགས་པས་མཆོག་ཏུ་དགའ་
ཨཽ་
བ་དམ་པའི་བདེ་བ་ཆེན་པོས་དགྱེས་པ་དེ་ཁོ་ན་ཉིད་ཀྱི་མཆོད་པ་ཡང་བྱའོ། །
དེ་ནས་དེ་དག་གི་སྤྱན་སྔར་སྡིག་པ་བཤགས་པ་ལ་སོགས་པ་འདི་ལྟར་བྱ་སྟེ། བདག་
གི་སྡིག་པ་ཐམས་ཅད་བླ་མ་དང༌། སངས་རྒྱས་དང་། བྱང་ཆུབ་སེམས་དཔའ་ཐམས་ཅད་ཀྱི་
སྤྱན་སྔར་སོ་སོར་བཤགས་ཤིང་སླན་ཆད་ཀྱང་སྡོམ་པར་བགྱིད་ལགས་སོ། །སངས་རྒྱས་བྱང་
ཆུབ་སེམས་དཔའ་དང་འཕགས་པ་སོ་སོའི་སྐྱེ་བོའི་དགེ་བ་ཐམས་ཅད་རྗེས་སུ་ཡི་རང་ངོ༌། །
བདག་གི་དགེ་བ་ཐམས་ཅད་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་བསྔོ་བར་
བགྱིའོ། །བདག་བྱང་ཆུབ་ཀྱི་བར་དུ་དེ་བཞིན་གཤེགས་པ་ཐམས་ཅད་བསྡུས་པའི་ངོ་བོ་དཔལ་
འཁོར་ལོ་བདེ་མཆོག་སངས་རྒྱས་ལ་སྐབས་སུ་མཆིའོ། །དེས་བསྟན་པའི་གསང་སྔགས་དང་
ཕྱག་རྒྱ་ལ་སོགས་པའི་ངོ་བོ་ཆོས་ལ་སྐྱབས་སུ་མཆིའོ། །དེའི་དཀྱིལ་འཁོར་གྱི་འཁོར་ལོ་ལ་
གནས་པའི་རྣལ་འབྱོར་མའི་ཚོགས་དགེ་འདུན་ལ་སྐྱབས་སུ་མཆིའོ། །སེམས་ཅན་ཐམས་ཅད་
ཀྱི་སྒྲིབ་པ་ཐམས་ཅད་བསལ་བའི་ཕྱིར་ནམ་མཁའི་མཐས་གཏུགས་པའི་སངས་རྒྱས་ཐམས་
ཅད་ཀྱིས་ཆོས་ཀྱི་འཁོར་ལོ་བསྐོར་བར་བསྐུལ་ལོ། །རྒྱལ་བ་མྱ་ངན་ལས་འདའ་བར་བཞེད་པ་
རྣམས་འགྲོ་བ་ཀུན་ལ་ཕན་པ་དང་། བདེ་བའི་དོན་དུ་བསྐལ་པ་ཞིང་གི་རྡུལ་སྙེད་དུ་བཞུགས་
-259-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པར་གསོལ་བ་འདེབས་སོ། །སེམས་ཅན་ཐམས་ཅད་ལ་བདེ་བ་དང༌། ཕན་པ་དང༌། མཆོག་ཏུ་
མཐར་ཕྱིན་པའི་མྱ་ངན་ལས་འདས་པ་སངས་རྒྱས་དང་བྱང་ཆུབ་ལ་དགོད་པའི་སླད་དུ་བདག་
བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སེམས་བསྐྱེད་པར་བགྱིའོ། །བླ་ན་མེད་པའི་
བྱང་ཆུབ་ཀྱི་བར་དུ་རྡོ་རྗེའི་ཐེག་པ་ལ་བརྟེན་པར་བགྱིའོ་ཞེས་བྱ་བ་སྟེ། དེ་རྣམས་ཀྱིས་བྱིན་
གྱིས་བརླབས་པར་བསམ་ཞིང་རྡོ་རྗེ་སེམས་དཔའི་ཡི་གེ་བརྒྱ་པ་བརྗོད་པས་མི་སྣང་བར་གྱུར་
པ་དང༌། མཆོད་པ་བྱ་བ་དང༌། མཆོད་པ་བྱེད་པ་དང༌། མཆོད་པ་པོ་དབྱེར་མེད་པར་བསམ་པར་
བྱའོ། །དེ་ནས་སེམས་ཅན་ཐམས་ཅད་ལྷའི་བདེ་བ་ལ་ཉེ་བར་སྦྱར་བའི་རྣམ་པར་བྱམས་པ་དང༌།
སྡུག་བསྔལ་དང༌། སྡུག་བསྔལ་གྱི་རྒྱུ་དང་བྲལ་བར་བྱ་བའི་རྣམ་པ་སྙིང་རྗེ་དང༌། ལྷའི་བདེ་བ་
འཁོར་བ་ཇི་སྲིད་བར་མི་འབྲལ་བར་བྱ་བའི་རྣམ་པར་དགའ་བ་དང༌། ཉོན་མོངས་པ་དང་། ཉེ་
བའི་ཉོན་མོངས་པའི་གཉེན་པོ་ལམ་ལ་ཉེ་བར་སྦར་བར་བྱ་བའི་རྣམ་པ་བཏང་སྙོམས་བསྒོམ་
པར་བྱའོ། །
དེ་ནས་ཆོས་ཐམས་ཅད་ངོ་བོ་ཉིད་མེད་པ་ཡང་དག་པ་མ་ཡིན་པའི་ཀུན་ཏུ་རྟོག་པ་ཙམ་
སྒྱུ་མ་ལྟ་བུའི་ཞེས་ངེས་པར་བྱས་ལ། ཨོཾ་སྭ་བྷ་ཝ་ཤུད་དྷ་སརྦ་དྷརྨ་སྭ་བྷ་ཝ་ཤུད་དྷོ་ཧཾ། ཞེས་
བརྗོད་དོ། །ས་བོན་གྱིས་བརྟན་གཡོ་སྦྱངས། ཐིག་ལེ་སྔགས་ཀྱི་དམིགས་པ་མེད། ༀ་ཤུ་ནྱ་ཏ་
ཛྙཱ་ན་བཛྲ་སྭ་བྷ་ཝ་ཨཱདྨ་ཀོ྅ཧཾ། ཆོས་ཐམས་ཅད་ནི་རབ་ཏུ་གནས་པ་མེད་པ་རང་བཞིན་གྱིས་
འོད་གསལ་བ་སྟོན་ཀའི་ཉི་མ་དགུང་གི་ནམ་མཁའ་དྲི་མ་མེད་པ་ལྟ་བུ་སྣང་བ་མེད་པའོ། །
དེ་ནས་སྟོང་པ་ཉིད་ཀྱི་རང་བཞིན་ལས་དེར་ཡི་གེ་ཨེ་ཡོངས་སུ་གྱུར་པ་ལས་ཆོས་འབྱུང་
གི་གཟུགས་སྟོན་ཀའི་རི་བོང་ཅན་ལྟར་དཀར་བ། རྡོ་རྗེ་འཆང་ཆེན་པོའི་ངོ་བོ། སྣ་ཚོགས་པའི་ངོ་
མཚར་ཆེན་པོའི་འོད་ཟེར་གྱི་ཚོགས་མངོན་པར་འབྱུང་བ་འོད་འཕྲོ་བ་སྟེ། ཡངས་པ་ཟུར་གསུམ་
པ། ནང་སྟོང་པ་དེའི་དབུས་སུ་ཡི་གེ་ཧཱུཾ་གི་བདག་ཉིད་ཞལ་གཅིག་ཕྱག་གཉིས་པའི་ཧེ་རུ་ཀའི་
-260-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་མངོན་དཀྱིལ་སོགས་བཞུགས། ༥༩༽
གཟུགས་སུ་མངོན་པར་སྤྲུལ་ལ། ཕྱོགས་ལ་ལུགས་དང་མི་མཐུན་པ་དང་། མཚམས་ལ་
ལུགས་དང་མཐུན་པས་སེ་གོལ་གཏོགས་ནས་སུམ་བྷ་ནིའི་ཚིག་རྐང་རེ་བརྗོད་པའི་ཚེ་སྔགས་
དེ་དང་དེ་ཁ་དོག་དམར་པོ་འབར་བ་ཡིག་འབྲུ་ཆེ་བ་ཕྱོགས་དེ་དང་དེ་ནས་འཕྲོས་པས། སྔགས་
དེ་དང་དེ་ལས་འཕྲོས་པའི་ལྷ་མོ་ཁྭ་གདོང་མ་ལ་སོགས་པ་ཞལ་གཅིག་ཕྱག་གཉིས་མ། ཁ་
དོག་དམར་མོ་ཆེར་འབར་གཡས་བརྐྱང་གོམ་པས་ཉི་མའི་གདན། །ཕྱག་རྒྱ་ལྔས་བརྒྱན་གཏུམ་
པ་རབ་ཏུ་ཆེ་ཞིང་གཟུགས་རགས་པ། །ཕྱག་གཡོན་ལྟེ་བ་མན་ཆད་ཟུར་གསུམ་སྟོད་ནི་རང་
འདྲ་ཐོགས། །གཡས་པ་ཐོ་བ་ཅན་རྣམས་རང་རང་ཕྱོགས་སུ་སྤྲོ་བར་བྱ། །དེ་དག་གིས་ནི་
བགེགས་རྣམས་ཤིན་ཏུ་ཐག་རིང་བསྐྲད་པར་བསམ། །དེ་ནས་སྔགས་དེ་དག་ལས་བྱུང་བའི་རྡོ་
རྗེ་ར་བ་གྲུ་བཞི་པ་རབ་ཏུ་འབར་བ། རྒྱར་སྒྲུབ་པ་པོ་ཇི་ཙམ་མངོན་པར་འདོད་པ་བསམས་ལ།
ཨོཾ་བཛྲ་པྲ་ཀཱ་རཱ་ཧཱུྃ་པཾ་ཧཱུཾ། ཞེས་བྱ་བའི་སྔགས་ཀྱིས་བྱིན་གྱིས་བརླབ་བོ། །
དེ་ནས་རྡོ་རྗེའི་ར་བ་ལས། འོད་ཟེར་རབ་ཏུ་འབར་བའི་ཚོགས། །འཕྲོས་པས་དབུས་སུ་
ཡི་གེ་ཧཱུཾ། །ལས་གྲུབ་སྣ་ཚོགས་རྡོ་རྗེ་བསམ། །དེ་ལས་སྣ་ཚོགས་རྡོ་རྗེའི་རང་བཞིན་གྱི་སར་
བྱས་ལ། ཨོཾ་མེ་དྭི་ནི་བཛྲ་བྷ་ཝ་བཛྲ་བན་དྷ་ཧཱུཾ། ཞེས་བྱིན་གྱིས་བརླབ་བོ། །དེ་བཞིན་དུ་ས་དང་
ར་བ་ལས་འོད་འཕྲོས་པར་གྱུར་ཏོ། །གུར་ལས་བླ་བྲེའོ། །བླ་བྲེ་ལས་མདའི་དྲ་བ་ཕྱི་རོལ་ཏུ་
སྟེང་དང་ལོགས་ཀུན་ཏུ་ཁྱབ་པར་བསམ་ཞིང་དེ་དང་དེ་དག་ཏུ། ཨོྃ་བཛྲ་པཉྩ་ར་ཧཱུྃ་བཾ་ཧཱུཾ།
བཛྲ་བི་དུ་ན་ཁཾ་ཧཱུཾ། ཨོཾ་བཛྲ་ས་ར་ཛ་ལ་ཏྲཾ་སཾ་ཏྲཾ། ཞེས་བྱ་བས་བྱིན་གྱིས་བརླབས་སོ། །ཁྭ་
གདོང་མ་ལ་སོགས་པ་བརྒྱད་ནི་ཕྱིར་རོལ་ཏུ། ཁ་བལྟས་འཁོད་པ་རྣམས་ཀྱི་མདུན་དུ་ཧཱུཾ། །
ནག་པོ་བརྒྱད་བལྟས་དེ་དག་ཡོངས་གྱུར་ལས། །དངོས་པོ་ཁ་ཁྱེར་ཕན་ཚུན་ཕྲད་བརྒྱད་བསམ། །
དེ་ལས་ཁྭ་གདོང་མ་ལ་སོགས་པའི་འོད་ཟེར་འབར་བའི་ཚོགས་རྣམས་ཀྱིས་བགེགས་རྣམས་
དོང་དུ་བཅུག་ཅིང༌། དོང་གི་ཕ་རོལ་ནས་ཀྱང་བགེགས་བྲོས་པ་རྣམས་འོད་ཟེར་འབར་བ་
-261-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ལྕགས་ཀྱུའི་རྣམ་པས་དྲངས་ཤིང་དོང་དུ་བཅུག་པ་དང༌། ཁྭ་གདོང་མ་ལ་སོགས་པ་དོང་གི་དྲུང་
ན་འཁོད་པ་རྣམས་ལ་བདག་ཉིད་ཁྲོ་བའི་ལྟ་བ་དང་བཅས་པས། ཨོཾ་གྷ་གྷ། ཞེས་པ་ལ་སོགས་
པ་བརྗོད་དེ་ཕུར་པ་ཚུགས་ཤིག་པར་བཀའ་བསྒོ་བས་བགེགས་རྣམས་ཀྱི་སྤྱི་བོར་ཕུར་པ་
བཙུགས་པ་དང༌། ཨོྃ་བཛྲ་མུ་ཀ་ར། ཞེས་སོགས་བརྗོད་པས་དེ་དག་གིས་རྡོ་རྗེ་ཐོ་བས་ཕུར་པ་
གདུངས་ཏེ། བགེགས་རྣམས་ལ་ཕུར་པ་བཏབ་པས་བགེགས་རྣམས་ཀྱིས་བདེ་བ་ཐོབ་པར་
བྱས་ནས། ཁྭ་གདོང་མ་ལ་སོགས་པ་འོད་ཟེར་འབར་བའི་ཚོགས་སུ་གྱུར་ཏེ་མདའི་དྲ་བ་ལ་
ཐིམ་མ་ཐག་ཏུ་ཆུ་ལ་ཆུ་བརྡབས་པའི་ཚུལ་དུ་སླར་ཕྱིར་འཕྲོས་པ་ལས། རྡོ་རྗེའི་ར་བ་ཟླུམ་པོར་
གྱུར་པར་བསམས་ལ། ཨོཾ་པྲ་ཀཱ་ར་ཧཱུཾ། ཞེས་བྱ་བས་བྱིན་གྱིས་བརླབ་བོ། །དེ་བཞིན་དུ་དེ་ལ་
འོད་འཕྲོས་པས་པདྨའི་ར་བ། དེ་ལས་འཁོར་ལོའི་ར་བ། དེ་ལས་རྡོ་རྗེ་མེ་འབར་བ་སྟེང་དང་
འོག་ཀུན་ཏུ་མཆོད་པ་གཡོན་སྐོར་དུ་འཁྱིལ་ཞིང་འབར་བར་བསམས་ཏེ། དེ་བཞིན་དུ། ཨོཾ་པདྨ་
པྲཱ་ཀཱ་ར་ཧཱུཾ། ཨོཾ་ཙཀྲཱི་པྲཱ་ཀཱ་ར་ཧཱུཾ། ཨོཾ་བཛྲ་ཛྭ་ལ་ཨ་ན་ལརྐ་ཧཱུྃ་ཧཱུྃ་ཧཱུཾ། ཞེས་སོ་སོའི་སྔགས་ཀྱིས་
བྱིན་གྱིས་བརླབས་ལ། བདག་ཉིད་སྐད་གཅིག་གིས་མི་སྣང་བར་གྱུར་པར་བསམ་མོ། །
དེ་ལྟར་ཚངས་པ་སྟོང་གིས་ཀྱང་མི་ཚུགས་པའི་གནས་ཏེ་རྟེན་དང་བརྟེན་པའི་དཀྱིལ་
འཁོར་སྒྱུ་མ་ལྟར་བསམ་པར་བྱ་སྟེ། ཡི་གེ་ཡཾ་ལས་ཡང་དག་བྱུང་། །རླུང་གི་དཀྱིལ་འཁོར་
གཞུར་སྣང་ངོ༌། །འོད་ཟེར་སྔོན་པོ་འཁྲུག་ཅིང་འཁྲུག། བ་དན་གྱིས་མཚན་བསམ་པར་བྱ། །དེ་
སྟེང་རཾ་ཡིག་ལས་བྱུང་བ། །མེ་ཡི་དཀྱིལ་འཁོར་ཁ་དོག་དམར། །གྲུ་གསུམ་འབར་ཕྲེང་གིས་
མཚན་པ། །འོད་ཟེར་དམར་པོ་འཁྲུག་ཅིང་འཁྲུག། དེ་སྟེང་བཾ་ཡིག་ལས་བྱུང་བ། །ཆུ་ཡི་དཀྱིལ་
འཁོར་ཟླུམ་ཞིང་དཀར། །བུམ་པས་མཚན་པ་འོད་ཟེར་གྱིས། །ཕྲེང་བ་དཀར་པོ་འཁྲུག་ཅིང་
འཁྲུག། དེ་སྟེང་ལྀ་ཡིག་ལས་བྱུང་བ། །ས་ཡི་དཀྱིལ་འཁོར་སེར་པོ་སྟེ། །གྲུ་བཞི་རྡོ་རྗེ་ཡིས་
མཚན་པ། །འོད་ཟེར་སེར་པོ་འཁྲུག་ཅིང་འཁྲུག། དེ་སྟེང་སུཾ་ཡིག་ལས་བྱུང་བ། །ལྷུན་པོ་རིན་
-262-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་མང